laion/Wikipedia-Exotic huggingface dataset:
תמר ציגלר

תמר ציגלר (נולדה ב-1971) היא פרופסורית מן המניין במכון איינשטיין למתמטיקה באוניברסיטה העברית בירושלים. מחקריה עוסקים בקומבינטוריקה אדיטיבית ובקשרים בין התורה הארגודית ותורת המספרים. בשנת 2011 זכתה בפרס ארדש. חברת האקדמיה הצעירה הישראלית. ציגלר נולדה לאילנה וצבי ציגלר. בין השנים 1991–2003 למדה באוניברסיטה העברית בירושלים לתואר ראשון ושני במתמטיקה, וכתבה דוקטורט בהנחיית הלל פורסטנברג בנושא "Nonconventional ergodic averages". בשנים 2005–2006 הייתה חברה במכון למחקר מתקדם בפרינסטון ובשנים 2005–2007 עשתה פוסט-דוקטורט באוניברסיטת מישיגן. בשנים 2007–2013 הייתה חברת סגל בטכניון בחיפה, והחל מיולי 2013 היא פרופסור מן המניין באוניברסיטה העברית. מחקרה של ציגלר עוסק בתחומי ההשקה בין התורה הארגודית, קומבינטוריקה אדיטיבית ותורת המספרים.  אחת מתרומתיה של ציגלר היא הוכחת השערה על תבניות במספרים ראשוניים בשיתוף עם בן גרין וטרנס טאו, לפיה לכל מערכת משוואות ליניאריות במקדמים שלמים בה עולה מספר הנעלמים בשניים על מספר המשוואות, כמו x+y=z+u, x+1=2u, קיים פתרון שבו מקבלים כל הנעלמים ערכים ראשוניים. עבודה נוספת של ציגלר וטאו, היא פיתוח משפט גרין-טאו לתוצאות אודות סדרות פולינומיות במספרים ראשוניים. בשנת 2011 זכתה בפרס ארדש למתמטיקה על עבודתה בתחומי ההשקה שבין התורה הארגודית, דינמיקה, קומבינטוריקה ותורת המספרים. ציגלר פרסמה מאמרים במגוון עיתונים מדעיים, ביניהם Acta Math ו-Annals of Math והיא משמשת כעורכת בעיתונים מדעיים שונים, בין היתר  Israel Journal of Mathematics, ו-Annals of Mathematics. Universal Characteristic Factors and Furstenberg Averages. J. Amer. Math. Soc. 20 (2007), 53-97.  The primes contain arbitrarily long polynomial progression, with Terence Tao. Acta Math. 201 (2008), no. 2, 213--305.  An inverse theorem for the Gowers Us+1[N]-norm, with Ben Green, Terence Tao. Annals of Math, Volume 176 (2012), Issue 2, 1231-1372. 2011: פרס ארדש. ציגלר היא האישה הראשונה אשר זכתה בפרס זה. 2013: תואר מרצת השנה של European Mathematical Society 2015: פרס ברונו. 2016: פרס הרקטור. 2024: פרס רוטשילד. מדיה וקבצים בנושא תמר ציגלר בוויקישיתוף אתר האינטרנט הרשמי של תמר ציגלר (באנגלית) תמר ציגלר, באתר פרויקט הגנאלוגיה במתמטיקה תמר ציגלר, באתר גוגל סקולר אתר הבית בטכניון פרופ' תמר ציגלר, האקדמיה הצעירה הישראלית Tamar Ziegler | European Women in Mathematics, www.europeanwomeninmaths.org (ארכיון)
מיסי פרגרים

מליסה "מיסי" פרגרים (באנגלית: Melissa "Missy" Peregrym; נולדה ב-16 ביוני 1982) היא שחקנית ודוגמנית קנדית, אשר ידועה בתפקידה בתור אנדי בסדרה "מלאך המוות" (2009-2007) ברשת The CW, מתפקידה בתור השוטרת אנדי מק'נאלי בדרמה המשטרתית "רוקי בלו" (2015-2010) ובזכות הופעתה בתור מגי בל בסדרת הדרמה המשטרתית "FBI" (2018-ואילך) ברשת CBS. פרגרים נולדה במונטריאול, קוויבק שבקנדה, בתם של הכומר דארל פרגרים, שר בכנסייה הפנטקוסטליזטית ושל ונסה, עקרת בית. בילדותה ונערותה, תיארה את עצמה כטום בוי, ושיחקה כדורגל, הוקי שדה, גלשן שלג וכדורסל. פרגרים החלה לדגמן בגיל 18 בסוכנות הדוגמנות "Lizbell Agency" ודגמנה בין היתר לפרסומות של מרצדס-בנץ, Sprint Canada והמשחקים האולימפיים. בשנת 2006 כיכבה לראשונה בתפקיד ראשי בסרט קומדיה על התעמלות, "תקפצו לי". בשנת 2007 גילמה את הדמות קנדיס וילמר בסדרת הטלוויזיה "גיבורים" של רשת NBC. בהמשך השנה, היא לוהקה לתפקיד ראשי בסדרת הטלוויזיה של The CW "מלאך המוות", שבוטלה לאחר שתי עונות שידור. בשנת 2012 שיחקה בסרט "ארץ פראית" המבוסס על סיפור אמיתי. בשנים 2010–2015 כיכבה בתפקיד השוטרת אנדראה "אנדי" מק'נאלי בשש עונות של הדרמה המשטרתית הקנדית "רוקי בלו" של רשת הטלוויזיה הקנדית גלובל טלוויז'ן נטוורק. החל משנת 2018 משחקת פרגרים בסדרת הטלוויזיה המשטרתית "FBI" ברשת הטלוויזיה האמריקאית CBS, בתור מגי בל, סוכנת FBI מצטיינת ושותפתו של או איי (זיקו זאקי). פרגרים יצאה בעברה עם שחקן הפוטבול בן רוסליסברגר. פרגרים נישאה לשחקן האמריקאי זאקרי לוי ביוני 2014. פרגרים הגישה תביעת גירושין באפריל 2015, לאחר שהשניים היו פרודים כארבעה חודשים. ב-30 בדצמבר 2018 פרגרים התחתנה עם השחקן האוסטרלי טום אוקלי בלוס אנג'לס. לה ולאוקלי יש בן, אוטיס פראדיס אוקלי, שנולד ב-21 במרץ 2020. בפברואר 2022 פרסמה פרגרים כי היא בהריון שני. מדיה וקבצים בנושא מיסי פרגרים בוויקישיתוף אתר האינטרנט הרשמי של מיסי פרגרים מיסי פרגרים, ברשת החברתית פייסבוק מיסי פרגרים, ברשת החברתית אקס (טוויטר) מיסי פרגרים, ברשת החברתית אינסטגרם מיסי פרגרים, במסד הנתונים הקולנועיים IMDb (באנגלית) מיסי פרגרים, באתר "אידיבי", מאגר הידע העברי לקולנוע ישראלי ועולמי מיסי פרגרים, באתר AllMovie (באנגלית) מיסי פרגרים, באתר Rotten Tomatoes (באנגלית) מיסי פרגרים, באתר Metacritic (באנגלית) מיסי פרגרים, במסד הנתונים הקולנועיים KinoPoisk (ברוסית)
דור דקל

דור דקל (נולד ב-8 במאי 1979) הוא מפיק מוזיקלי, תקליטן, עורך מוזיקה ושדרן רדיו ישראלי. דקל הוא עורך המוזיקה של תחנת הרדיו רדיוס 100FM ומגיש את תוכנית הרדיו האלקטרונית "ליין אאוט". הוא מוכר גם כחצי מהצמד "חובבי ציון" שהתפרסמו ב-2007 בלהיט "רוצה בנות", וכאחראי על העיבוד המחודש לשיר "עוד נגיע" בביצועה של ירדנה ארזי. דקל התחיל את דרכו ברדיו החינוכי אשל הנשיא ובהמשך כעורך מוזיקה ברשת ג' ב-1995. לאחר מכן עבד בתחנות רדיו שונות כגון רדיו דרום, קול הים האדום וב-2004 התחיל לעבוד ברדיוס. באותן שנים יצר עיבודים אלקטרוניים שונים, המוכר מביניהם הוא עיבוד הרמיקס ללהיט "סופרסטאר", סינגל הבכורה המצליח של הזמרת רוני דואני. בשנת 2006 חבר דקל לנוי אלוש וביחד הקימו את הצמד "חובבי ציון" שהתפרסם בלהיט "רוצה בנות". בתחילת קיץ 2007 כיכבו "חובבי ציון" בקמפיין פרסומות בטלוויזיה בחסות סלקום. באותה שנה יצר דקל עיבוד מוזיקלי מחודש לשיר "עוד נגיע" בביצועה של ירדנה ארזי, במקור משנת 1985. בעקבות העיבוד המחודש חזרה ארזי לכותרות, הקליטה אלבום חדש ויצאה לסיבוב הופעות. בשנת 2010 נפגשו השניים שוב להפיק גרסה מחודשת ללהיט נוסף של ארזי, "שוב בתמונה", שקידם את אוסף הלהיטיה "שהשמש תעבור עלי". בין השנים 2008–2012 עבד דקל עם אומנים שונים על עיבודים אלקטרוניים (רימיקסים) ביניהם רמי קלינשטיין, שירי מימון, גלעד שגב, דנה אינטרנשיונל, עופר ניסים, אביהו שבת וכן אומנים בינלאומיים כגון אפרוג'ק, אדי וואטה, וספטמבר. כמו כן ערך והוציא 7 אוספי להיטים בשם "ליין אאוט" (פונוקול). בשנת 2011 הוציא שני סינגלים. הראשון "נהדרת מדי" עם דור דניאל, חידוש לשיר של להקת יציאת חירום והשני "קיטש" עם לאון שניידרובסקי, כוכב תוכנית הריאליטי "האח הגדול", חידוש לשיר של להקת "אלג'יר". בשנת 2013 חבר לדוגמנית והשחקנית שרי גבעתי. השניים הוציאו מספר שירים משותפים, בניהם "Always", חידוש לשיר של אירייז'ר שהוחתם בחברת התקליטים Roton. בין השנים 2019-2014 ניגן בפסטיבלים הבינלאומיים "טומורולנד יונייט" ו"לייפ אין קולור" בישראל. כמו כן חימם אומנים כגון טייסטו, מרטין גאריקס, הצ'יינסמוקרס, קייגו, פלו ריידה, סטיב איוקי, סטיב אנג'לו, קשמיר ועוד. אסף נבו, ‏אחרי "רוצה בנות" חובבי ציון חוזרים עם "פורנו", באתר ‏מאקו‏, 6 באוגוסט 2009 אסף נבו, ‏הדלת שוב נפתחת, וירדנה כולה חיוכים, באתר ‏מאקו‏, 26 בנובמבר 2010 אסף נבו, ‏שיר הבכורה של לאון שניידרובסקי, באתר ‏מאקו‏, 13 ביולי 2011
פייר קופמן

פייר קופמן (בצרפתית: Pierre Koffmann; נולד ב-21 באוגוסט 1948) הוא שף יליד צרפת שעובד בעיקר בבריטניה. הוא אחד מקומץ השפים בבריטניה שזכו בניקוד המקסימלי של שלושה כוכבים במדריך מישלן האדום עבור מסעדתו La Tante Claire (טאנט קלר) בלונדון. כעת הוא השף הראשי של Koffmann's (קופמנס) במלון ברקלי בנייטסברידג', לונדון. פייר קופמן נולד בטארב, צרפת. אביו עבד כמכונאי בסיטרואן. הוא למד לבשל מסבו וסבתו מצד אמו כשביקר אותם בחופשות מבית הספר בסן-פואי. קופמן מספר על תקופה זו בספר זכרונותיו Memories of Gascony (זכרונות מגסקוניה) משנת 1990 ובריאיון לאובזרבר ב-2010 סיפר: "המוצרים אותם אכלנו הגיעו בדרך-כלל מהחווה. סטייק היה נדיר; אכלנו בדרך-כלל עוף. לסבתי היה תנור, אבל היא עבדה בעיקר מעל אש גלויה." ב-1963 הוא עזב את בית הספר ועבד בעבודות שונות, אולם בסופו של דבר החליט ללמוד בבית ספר לבישול בשלוש השנים הבאות. בתום לימודיו, היה כתוב בכרטיס התלמיד שלו: "פייר לעולם לא יעשה שום דבר במסעדנות." קופמן החל לעבוד כשף בשטרסבורג וטולון, לפני שעזב ב-1970 לבריטניה על-מנת לעבוד עם מישל ואלברט רו ב"לה גאברוש". בתחילה הוא רצה לטוס לאנגליה רק כדי שיוכל לצפות במשחק רוגבי של אנגליה נגד צרפת באצטדיון טוויקנהאם (Twickenham). הוא עבר עם האחים רו ל"ווטרסייד אין" בבריי, ברקשייר ב-1972, ונעשה השף הראשי הראשון של המסעדה החדשה, שם פגש את אנני, אשתו לעתיד, שהייתה מנהלת המסעדה. הוא פתח את מסעדתו הראשונה, "טאנט קלר" ברויאל הוספיטל רוד, צ'לסי. כעבור שש שנים מפתיחתה זכתה בשלושה כוכבים במדריך מישלן האדום. "טאנט קלר" עברה למלון ברקלי בנייטסברידג', לונדון ב-1998, והאתר הקודם בו שכנה נמכר ונהפך למסעדת הדגל של גורדון רמזי. בזמן עבודתו ב"טאנט קלר", עבדו עם קופמן שפים שיתבלטו בעתיד, בכללם רמזי, מרקו פייר וייט, מרקוס וורינג ותום קיצ'ין. מנות הדגל של המסעדה היו רגלי חזיר, רוטב מוסלין תרנגול, שקדי עגל, ופטריות גמצוץ. בעקבות מות אשתו אנני הוא סגר את "טאנט קלר" ב-2003 והמבנה בו נמצאה המסעדה הפך למסעדת הדגל של מרקוס וורינג. אחרי שלקח חופשה ממסעדנות, שימש קופמן תקופה קצרה כשף הראשי בפאב "בלידינג הארט" בקלרקנוול. ב-2009 פתח למשך חודשיים מסעדה ארעית בסלפרידג', לונדון, כחלק מפסטיבל האוכל של לונדון והוא הגיש בה את מנות הדגל של "טאנט קלר". מסעדת קופמנס' במלון ברקלי נפתחה ב-30 ביוני 2010, במה ששימש קודם לכן כ"קפה בוקסווד" של גורדון רמזי; זוהי המסעדה הראשונה של קופמן מאז סגירתה של "טאנט קלר", ששכנה באותו מלון, ב-2003. הוא מודה כי הוא אינו רודף עוד אחרי כוכבי מישלן ושבמקום זאת יבשל מטבח גסקוני אותו הוא זוכר מימי ילדותו. מסעדת קופמנס' במלון ברקלי "על השף", באתר מלון ברקלי ג'יי ריינר, "תבשיל רגלי החזיר של שף העל פייר קופמן היו פעם שיחת היום בלונדון. האם הוא מתכוון לחזור? חזירים עלולים לעוף...", האובזרבר, 13 בספטמבר 2009 רייצ'ל קוק, "פייר קופמן: 'מעט מדי שפים בריטים מבשלים מהלב'", האובזרבר, 20 ביוני 2010
רמזי

האם התכוונתם ל... אחמד רמזי (אנ') – שחקן מצרי אלכסנדר רמזי – פוליטיקאי אמריקאי אלן רמזי (אמן) – צייר דיוקנאות סקוטי אלן רמזי (משורר) – משורר ומחזאי סקוטי אלף רמזי – כדורגלן ומאמן אנגלי אן רמזי (1929) – שחקנית אמריקנית, הייתה מועמדת לפרס אוסקר על תפקידה בסרט "לזרוק את אמא מהרכבת" אן רמזי (1960) – שחקנית אמריקנית, התפרסמה בזכות השתתפותה בסדרה "משתגעים מאהבה" ארון ראמזי – כדורגלן ולשי המשחק בארסנל ברטרם רמזי – אדמירל בצי המלכותי הבריטי ג'ונבנה רמזי – ילדה אמריקאית שנרצחה בקולורדו. הרצח זעזע את ארצות הברית ונותר בלתי מפוענח גורדון רמזי – שף בריטי ג'ק רמזי – מאמן כדורסל אמריקאי. דייוויד רמזי – שחקן קולנוע וטלוויזיה אמריקאי האני רמזי – כדורגלן עבר ומאמן מצרי הדא רמזי – שחקנית מצרייה ויליאם רמזי – כימאי בריטי. זוכה פרס נובל לכימיה סהיר רמזי (אנ') – שחקנית מצרייה פרנק רמזי – מתמטיקאי בריטי משפט רמזי רשיד רמזי – אתלט מרוקאי המייצג את בחריין אישים ששמם הפרטי הוא רמזי
מלאגרוס מגדרה

מֶלֶאַגְרוֹס (ביוונית: Μελέαγρος) היה משורר הלניסטי. למרות הנאמר אצל דיוגנס לארטיוס, שמלאגרוס היה בן זמנו של מניפוס (אנ') (המאה ה-3 לפנה"ס), ההשערה המוסכמת כיום היא שמלאגרוס חי בסוף המאה ה-2 לפנה"ס ותחילת המאה ה-1 לפנה"ס. על פי עדותו של מלאגרוס עצמו, הוא היה בן העיר גדרה, את עיקר פעילותו הספרותית עשה בעיר צור ובערוב ימיו עבר להתגורר באי קוס שבים האגאי. מלאגרוס כתב בעיקר מכתמים, אולם את עיקר תהילתו קנה לו כאשר פרסם את האנתולוגיה היוונית. ספר זה הוא אסופה של מכתמים של יוצרים יוונים מהמאה השביעית לפנה"ס עד זמנו של מלאגרוס. הספר כולל גם את יצירתו של מלאגרוס עצמו, שממנה שרדו כ-131 מכתמים. מלאגרוס היה אחד הסופרים הפגאניים הראשונים שהזכירו את השבת של היהודים: ”דֶמוֹ לבנת־הלחיים, מישהו שָׂמֵךְ עירומה לצדו ומתענג, אך לבי שלי נאנק בקרבי. אם אהובך הוא איזה שומר־שבת, מה הפלא! האהבה בוערת אפילו בשבתות קרות”. ניתן לשער שאיסור הדלקת אש, ומכאן גם האיסור לבשל, הוא שהוליד את תפיסת השבת הקרה. כאן שוכב: מבחר אפיטפים מיוון העתיקה, בחר ותירגם מיוונית עתיקה שמעון בוזגלו, אבן חושן, 2015 (מכיל כמה אפיטפים מאת מלאגרוס) מלאגרוס מגדרה, באתר Discogs (באנגלית) מלאגרוס, אפיגרמות, באתר הארץ, 28 בספטמבר 2011 הגיית השם ביוונית: מלאגרוֹס במלעיל דמלעיל (ההטעמה בהברה השלישית מהסוף). Diogenes Laertius, VI, 99 מנחם שטרן - Menahem Stern, Greek and Latin Authors on Jews and Judaism, Vol. I, XXVII. Meleager, p. 139 Meleager, Greek Anthology, 417 - 418 Meleager, no. XXVI; בתוך: פטר שפר, יודופוביה, פרק 4 שבת, קור, עמ' 137 (תרגום מאנגלית: להד לזר). Menahem Stern, Greek and Latin Authors on Jews and Judaism, Vol. I, XXVII. Meleager, p. 140 ערך זה הוא קצרמר בנושא משוררים ובנושא יוון העתיקה. אתם מוזמנים לתרום לוויקיפדיה ולהרחיב אותו.
גל ג'יימס

גל ג'יימס (נולדה ב-1977) היא זמרת אופרה ישראלית. ג'יימס היא זמרת סופרן, שעיקר פעילותה כיום באירופה. ג'יימס בוגרת האקדמיה למוזיקה באוניברסיטת תל אביב במגמת הזמרה. החלה את דרכה כנגנית צ'לו. ג'יימס הופיעה עם מספר תזמורות ופסטיבלים בישראל, ביניהם תזמורת נתניה הקאמרית הקיבוצית, התזמורת הקאמרית הישראלית, התזמורת הסימפונית ירושלים, התזמורת הסימפונית הישראלית ראשון לציון, פסטיבל אבו גוש, פסטיבל היינה במשכנות שאננים ועוד. ג'יימס הופיעה ברחבי העולם עם תזמורות ומנצחים רבים, בהם התזמורת הפילהרמונית של אוסלו בניצוחו של יוקה-פקה סאראסטה, תזמורת הבלט באמסטרדם, התזמורת הסימפונית של בוכום תחת שרביטו של סטיבן סלואן, התזמורת הסימפונית של האופרה בברלין, הפילהרמונית של ברלין, הסימפונית של האג תחת שרביטו של סייג'י אוזאווה, התזמורת הסימפונית של הולנד בניצוחו של יון מארין, ועוד. ג'יימס הופיעה גם ברסיטלים רבים, בהם רסיטל במסגרת פסטיבל המוזיקה באמסטרדם, בו ביצעה שירים ממיטב יצירותיו של ריכרד שטראוס. בין השנים 2007–2009 השתתפה ג'יימס בתוכנית לאומנים צעירים של בית האופרה בברלין (השטאץ אופר), במסגרתו ביצעה גרסאות כיסוי לתפקידים כגון מיכאלה (כרמן), הרוזנת (נישואי פיגארו) ועוד, בניצוחו של דניאל בארנבוים. ב-2009 ביצעה את התפקיד הראשי "ארבלה" בהופעת בכורה בבית האופרה של סנט גאלן בשווייץ. ג'יימס מופיעה כיום כחלק מהאנסמבל של בית האופרה בגראץ (אוסטריה). בין תפקידיה בביצוע בכורה - "אווה" במייסטרזינגר, "רוסלקה" ברוסלקה, "הרוזנת" בנישואי פיגארו, "דונה אנה" בדון ג'ובאני, "מרגריט" בפאוסט ו"דזדמונה" באותלו. הופיעה בחלק מתפקידים אלו בבתי אופרה ברחבי אירופה, בהם "אווה" במייסטרזינגר בבית האופרה בקיל שבגרמניה, "רוסלקה" בבית האופרה של דרזדן (סמפר-אופר) ועוד. פרס ראשון בתחרות הזמרה באקדמיה למוזיקה בתל אביב (2003) פרס ראשון בזמרה בתחרות האביב (2005) פרס מיוחד לביצוע מצטיין של שיר ישראלי בתחרות האביב (2002 ו-2005) פרס שלישי בתחום האופרה בתחרות הזמרה "בלוודר" שבווינה (2006) תואר תגלית השנה בפסטיבל המוזיקה "קלסיק" בהולנד (2009); במסגרת הזכייה הופיעה בקונצרט גאלה עם המנצח ניימה יירבי ותזמורת הפסטיבל, וכן הופיעה ברסיטל עם פסנתר בשידור ישיר לרדיו עם מיטב השירים מאת שטראוס וברג. ג'יימס זכתה במלגות ותמיכה מטעם סדנת האופרה IVAI ומטעם קרן התרבות אמריקה-ישראל. אתר האינטרנט הרשמי של גל ג'יימס גל ג'יימס, באתר MusicBrainz (באנגלית) גל ג'יימס (אורכב 24.04.2012 בארכיון Wayback Machine), באתר בית האופרה של גראץ (בגרמנית)
מנהל בית ספר

מנהל בית ספר הוא חבר בסגל בית ספר בעל האחריות העליונה על ניהולו. למנהלי בית הספר תפקיד מרכזי בתפקוד בית הספר ובקידומו. עיקר תפקידם של המנהלים הוא ניהול בית הספר, במטרה לאפשר את תפקודו התקין ולשפר את הישגיו ואת תהליכי הלמידה בו. בהתאם לכך, על מנהל בית ספר לגבש מדיניות עבור ההיבטים השונים של תפקוד בית הספר כארגון חינוכי-לימודי, כמו שיעורי בית. מדיניות זו צריכה להיות מוסכמת על הפיקוח והמורים ורצוי שתתקבל בשיתוף ההורים והתלמידים. המנהל אחראי על עיצוב חזון בית הספר ואופן התנהלותו בהתאם לחזון, ניהול שינוי ארגוני אם יש צורך, קידום אקלים חינוכי מיטבי בבית הספר, קידום צוות בית הספר והתפתחותו המקצועית, ניהול הקשר בין בית הספר להורי התלמידים וכן לגורמים שונים בקהילה וביישוב בו מצוי בית הספר. לעיתים נעזרים המנהלים בניהולם בסגנים, או במספר מורים מובילים מתוך צוות המורים. מנהלים רבים הם מורים בהסמכתם, וגם במסגרת תפקידם כמנהלים ממשיכים לעיתים ללמד מספר שעות במספר כיתות בבית הספר. בישראל מחויבים מנהלי בתי ספר ב-6 שעות הוראה שבועיות. אריה קיזל, בארי גידי, פרג ורד, טהא חדג'יא, ואחרים, חקרי מקרים למנהלים: מנהלים לומדים מסיפורי מנהלים, תל אביב: הוצאת מט"ח, 2007. תקנון שירות עובדי הוראה של משרד החינוך: פרק 7 - עובדי הוראה בתפקיד ניהול: מנהל - יחידת עבודה מנהל חטיבת ביניים - הגדרת תפקידים מנהל בית ספר על יסודי - הגדרת תפקידים תפיסת תפקידו של מנהל בית ספר במדינת ישראל, דו“ח ועדה מקצועית לגיבוש המלצות למדיניות משרד החינוך מנהלי בתי ספר בישראל–התפתחות ולמידה בתפקיד, באתר "אבני ראשה" - המכון הישראלי למנהיגות בית ספרית שוקי שטאובר, מנהל בית ספר: התפקיד המורכב מכולם, באתר ynet, 4 בספטמבר 2009 ליאור דטל, רוצים להיות מנהלי בית ספר? שלמו 6,000 שקל, באתר TheMarker‏, 20 באוגוסט 2018 מאמרים שונים בנושא מנהלי בתי ספר, באתר מס"ע - מכון מופ"ת מתיתיהו דגן, מנהיגות וניהול: לתפקידו של מנהל בית הספר בחינוך הדתי, בשדה חמ"ד 1–3, 2001, באתר דעת יואב כהן, משחק תפקידים | "חשוב להישאר אופטימי": איך נראה סדר היום של מנהלת בית ספר?, באתר TheMarker‏, 17 בינואר 2023 קונפדרציית המנהלים הבינלאומית - International Confederation of Principals (באנגלית) מנהלי בתי ספר, דף שער בספרייה הלאומית High School Principal: Job Description and Career Information, study.com האגף לחינוך יסודי – משרד החינוך (2006). עיצוב מדיניות בבית הספר היסודי בנושא שיעורי הבית. ירחון 4 הממ"ים: לקידום מנהיגות, מקצועיות, מקצוענות ומצוינות במינהל הבית-ספרי בחינוך היסודי, גיליון 15. סעיף 19ג' לתקנון שירות עובדי הוראה: מנהל בית-ספר על-יסודי: הגדרת תפקידים: מנהל: עובדי הוראה בתפקיד ניהול, הלשכה לתנאי שירות עו"ה, חוזר מנכ"ל מיוחד ו' (התשנ"ה), 12/01/2014
ג'ון קראייר

ג'ונתן ניבן "ג'ון" קראייר (באנגלית: Jonathan Niven "Jon" Cryer; נולד ב-16 באפריל 1965) הוא שחקן קולנוע וטלוויזיה אמריקאי. ידוע בעיקר בתור הדמות אלן הרפר בסדרת הטלוויזיה שני גברים וחצי. נולד למשפחה נוצרית-מתודיסטית. הוריו דייוויד וגרטצ'ן (לבית קיגר) היו גם הם שחקנים וזמרים. בעבר (1999–2004) היה נשוי לשחקנית הבריטית שרה טריגר, לשניים יש בן משותף. מאז 2007 נשוי לכתבת הבידור האמריקאית ליסה ג'וינר, ב-2009 אימצו תינוקת. בזכות תפקידו בקומדיית המצבים "שני גברים וחצי" זכה בפרס אמי 2009 לשחקן המשני ובפרס אמי לשנת 2012 לשחקן הראשי (עבר לשחק בתפקיד הראשי לאחר פיטוריו של השחקן הראשי צ'ארלי שין). בסדרה "סופרגירל" מגלם את הדמות לקס לותור. ב-2014 כיכב בסרט הקומדיה הרומנטית "Hit by Lightning", לצד סטפני שוסטאק. 1984 - הנערה שבתמונה (אנ') 1986 - יפה בוורוד 1991 - לרקוד עם טייסים 1998 - הקדוש מכולם 2008 - Tortured 2009 - נערת מזג האוויר 2009 - תישאר קול 2009 - קצרים 2013 - ישבן לאחור 2019 - מבוגר אחראי (אנ') שותפים (1996-1995) - ביל שני בחורים, ובחורה (1998) - ג'סטין שני גברים וחצי 2003–2015 החווה (2017-2016) - בוב ליגת הצדק בפעולה (2017-2018) - פיליקס פוסט רובוט צ'יקן (2018) - דיבוב ויל וגרייס (2018) - עצמו סופרגירל (2019-הווה) - לקס לות'ר משבר בעולמות האינסוף - לקס לות'ר Extended Family‏ (2022-הווה) - ג'ים קירני מדיה וקבצים בנושא ג'ון קראייר בוויקישיתוף ג'ון קראייר, ברשת החברתית פייסבוק ג'ון קראייר, ברשת החברתית אקס (טוויטר) ג'ון קראייר, במסד הנתונים הקולנועיים IMDb (באנגלית) ג'ון קראייר, באתר AllMovie (באנגלית) ג'ון קראייר, באתר Rotten Tomatoes (באנגלית) ג'ון קראייר, במסד הנתונים הקולנועיים KinoPoisk (ברוסית) ג'ון קראייר, באתר MusicBrainz (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
לנסופרזול

לנסופרזול הוא מעכב משאבות פרוטונים (PPI) המונע יצירת חומצה גסטרית בקיבה. התרופה שפותחה על ידי חברת טקדה נמכרת באירופה החל מ-1991 והיא התרופה השנייה שיצאה לשוק במשפחת מעכבי משאבות פרוטונים (אחרי אומפרזול). בארצות הברית אושרה לשימוש על ידי ה-FDA ב-1995. לנסופרזול שייכת למשפחת תרופות מעכבות משאבות פרוטונים בדומה לאומפרזול. לנסופרזול הוא תערובת רצמית (תערובת 1:1 של האננטיומרים דקסלנסופרזול (Kapidex) ולבולנסופרזול). זמן מחצית החיים הממוצע של לנסופרזול בפלזמה הוא כ-1.5 שעות, אולם משך השפעת התרופה הוא יותר מ-24 שעות. התוויה: טיפול בכיבים בקיבה ובתריסריון, וכיבים עם רקע של שימוש בנוגדי דלקת שאינם סטרואידים (NSAID) טיפול ברפלוקס קיבתי ושטי טיפול בתסמונת זולינגר אליסון טיפול משלים בזיהום הליקובקטר פילורי יחד עם אנטיביוטיקה תגובות בין תרופתיות: מעכבי משאבות פרוטונים מפחיתים את הספיגה של תרופות נגד פטריות (איטראקונאזול, קטוקונאזול) ועשויים להעלות את הדיגוקסין בפלזמה מעלה את ריכוז הסילוסטזול בפלזמה (סיכון להרעלה) ספיגת לנסופרזול עשויה להיות מופחתת על ידי: סוכראלפאט, אמפיצילין, ביסאקודיל, דלאווירדין, פלווקסמין, אמינופילין, תאופילין, ווריקונאזול, אסטמיזול מדיה וקבצים בנושא לנסופרזול בוויקישיתוף History 1985-1999, באתר Takeda הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תיקייה וירטואלית

תיקייה וירטואלית היא תיקייה שבה מוצגים קבצים על פי קריטריון חיפוש. התיקייה מתעדכנת באופן אוטומטי בכל שינוי של מערכת הקבצים. לדוגמה, ניתן ליצור תיקייה שתכלול באופן אוטומטי את כל קובצי הוורד שמכילים את המילה "ג'ון" ושנערכו בשבוע האחרון. אפשרות זו קיימת במספר מערכות הפעלה. הנפוצה שבהן היא Mac OS X 10.4 טייגר. מערכת ההפעלה Windows Vista של מיקרוסופט משתמשת גם היא בתיקיות וירטואליות. מערכות הפעלה מודרניות נוספות, כמו Windows 10 ו-Linux, מציעות גם הן תמיכה בתיקיות וירטואליות, אם כי לעיתים תחת שמות ותצורות שונים. ניתן להשתמש בתיקיות וירטואליות גם לצורך סינון קבצים לפי סוגי מדיה, כגון תמונות, וידאו ומוזיקה, כדי לארגן את התוכן בצורה יעילה יותר. כמו כן, תיקיות וירטואליות מסייעות בשיפור הפרודוקטיביות על ידי חיפוש ואחזור מהירים של קבצים רלוונטיים, ללא צורך בניווט במבנה תיקיות מסורתי. תיקיית קבצים תיקיית העבודה תיקיית שורש תיקיית בית ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
שלושת המוסקטרים (פירושונים)

האם התכוונתם ל... שלושת המוסקטרים – סיפורו של אלכסנדר דיומא האב ד'ארטניאן ושלושת המוסקטרים (מיני-סדרה) – מיני סדרה בשני פרקים מאת פייר אקנין, ששודרה בשנת 2005 ברשת TF1 ומהווה עיבוד של הרומן "שלושת המוסקטרים" מאת אלכסנדר דיומא. ד'ארטניאן ושלושת המוסקטרים) – מיני-סדרה מוזיקלית בת שלושה חלקים, שהופקו בברית המועצות ושודרו לראשונה בשנת 1978. הסדרה מבוססת על הרומן שלושת המוסקטרים מאת אלכסנדר דיומא. שלושת המוסקטרים (סרט, 1921) – סרט אילם אמריקאי מ-1921 שלושת המוסקטרים (סרט, 1973) – סרט בריטי מ-1973 שלושת המוסקטרים (סרט, 1993) – סרט אמריקאי מ־1993 מיקי, דונלד, גופי: שלושת המוסקטרים – סרט מונפש של אולפני וולט דיסני שגיבוריו הם מיקי מאוס, דונלד דאק וגופי שלושת המוסקטרים (סרט, 2011) – סרט תלת-ממד מ־2011 שלושת המוסקטרים (סרט, 2013) – סרט קולנוע רוסי מ־2013, ששודר לאחר צאתו לאקרנים גם כמיני-סדרת טלוויזיה המוסקטרים – סדרת טלוויזיה בת 10 פרקים של רשת BBC הבריטית שלושת המוסקטרים (אנימה) – סדרת אנימה מ־1981 שבה רוב הדמויות הן כלבים מואנשים שלושת המוסקטרים (בית המשפט העליון) – קבוצה של שלושה שופטים ליברלים שכיהנו בבית המשפט העליון של ארצות הברית בשנות השלושים של המאה ה-20. מוסקטר מוסקטרים שלוש
בית ראשונים (הרצליה)

בית ראשונים - מוזיאון לתולדות הרצליה הוא מוזיאון בהרצליה המנציח את שנותיה הראשונות של העיר, שהוקמה בשנת 1924. המוזיאון הוקם ב-1988. במוזיאון חדרי תצוגה וכן סרט ושקופיות המציגים את ימי העיר הראשונים. מוטיב חוזר בתצוגות המוזיאון הוא דמותו של בנימין זאב הרצל, על שמו קרויה הרצליה, ובין היתר מוצג במרפסת המוזיאון פסלו של הרצל, השואב השראה מתצלומו המפורסם שבו הוא משקיף ממרפסת מלון שלושת המלכים, אל העיר בזל. המוזיאון כולל ארכיון ממוחשב לתיעוד קורות העיר, המתוחזק על ידי מתנדבים תושבי הרצליה. דני גדלין, אספן כלים עתיקים, שתרם למוזיאון פריטים מאוספיו האישיים בשנת 2005, משמש כמדריך בהתנדבות בבית ראשונים. המוזיאון הוקם בביתם של אנשי העלייה השנייה, האחים שרה וברוך צ'יזיק, שנתרם לעיריית הרצליה. במתחם נטוע גן בוטני הסובב את מבנה המוזיאון, ובו עצים שהביא ארצה אבי משפחת צ'יזיק, שהיה אגרונום. המקום כולל גם מבנה אודיטוריום, בו ניתנות הרצאות. בגינת המתחם מתקיימות פעילויות ספורט ותרבות וכן אירועים אחרים. המוזיאון מקיים סיורים סדירים לתלמידי העיר במסגרת תוכנית הלימודים "היישוב שלי". מדיה וקבצים בנושא בית ראשונים בוויקישיתוף אתר האינטרנט הרשמי של בית ראשונים על המוזיאון, באתר עיריית הרצליה בית ראשונים - מוזיאון וארכיון לתולדות הרצליה (הרצליה), דף שער בספרייה הלאומית אתר בית ראשונים - סיורים מודרכים אודות המוזיאון, באתר בית ראשונים הרצליה
מחלף קיסריה

מֶחלַף קֵיסַרְיָה הוא מחלף המקשר בין כביש 2 לכביש 65. המחלף נקרא על שם היישוב הסמוך אליו קיסריה. המחלף בנוי בתצורת מחלף עלה תלתן חלקי עם גשר העובר בתוואי כביש 2 ומאפשר פניה רציפה מכביש 65 לכביש 2 באמצעות רמפות מעגליות. שתי פניות שמאלה הנותרות מתבצעות באמצעות צמתים. המחלף הוקם בתחילת שנות ה-70 לאחר סלילת כביש 2 בקטע מקיסריה לחיפה והשלמת הקטע המערבי של כביש 65 בסוף 1970. מדיה וקבצים בנושא מחלף קיסריה בוויקישיתוף זלמן חן, העבודה נעשית כמתוכנן, דבר, 25 במאי 1971 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.